

**IKIMOKYKLINIO IR PRIEŠMOKYKLINIO UGDYMO PASLAUGŲ TOBULINIMAS**

**PROJEKTAS:**

**Ikimokyklinio ir priešmokyklinio ugdymo kokybės vertinimo ir stebėsenos modelio sukūrimas ir diegimas**

**Projekto kodas 09.2.1-ESFA-K-728-02-0035**

Projekto tikslas – užtikrinti ikimokyklinio ugdymo kokybės gerinimą formuojant naujas kokybės užtikrinimo praktikas, grindžiamas didesniu įsitraukimu, bendruomeniškumu, suinteresuotų šalių sąveika ir socialine partneryste.

**Finansuojama iš Europos Sąjungos socialinio fondo lėšų**

**

**Projekto vykdytojas:**

*Vilniaus lopšelis-darželis „Jurginėlis“*

**Partneriai:**

*Vilniaus lopšelis-darželis „Pušynėlis“*

*Vilniaus lopšelis-darželis „Puriena“*

*Vilniaus lopšelis-darželis „Pelenė“*

*Jonavos r. Bukonių mokykla-daugiafunkcinis*

*centras*

*Vilniaus specialusis lopšelis-darželis „Čiauškutis“*

**PROJEKTO SUTARTIES PASIRAŠYMAS**

2019 m. spalio 8 d. Europos socialinio fondo agentūra ir Vilniaus lopšelis-darželis „Jurginėlis“ pasirašė projekto „Ikimokyklinio ir priešmokyklinio ugdymo kokybės vertinimo ir stebėsenos modelio sukūrimas ir diegimas“, projekto kodas Nr. 09.2.1-ESFA-K-728-02-0035, sutartį.

Projekto biudžete nustatyta didžiausia galima projekto tinkamų finansuoti išlaidų  suma – 95 599,67 (devyniasdešimt penki tūkstančiai penki šimtai devyniasdešimt devyni eurai, 29 ct.), projekto trukmė 24 mėnesiai. Projekto „Ikimokyklinio ir priešmokyklinio ugdymo kokybės vertinimo ir stebėsenos modelio sukūrimas ir diegimas“ pareiškėjas – Vilniaus lopšelis-darželis „Jurginėlis“, partneriai – Vilniaus lopšelis-darželis „Pušynėlis“, Vilniaus lopšelis-darželis „Puriena“, Vilniaus lopšelis-darželis „Pelenė“, Jonavos r. Bukonių mokykla-daugiafunkcinis centras  bei konsultuojanti institucija Vilniaus specialusis lopšelis-darželis „Čiauškutis“.

**PROJEKTO VEIKLŲ VIEŠINIMO RENGINYS ĮSTAIGOMS DALYVĖMS**

2019 m. gruodžio 13 d. Vilniaus lopšelyje-darželyje „Jurginėlis“ įvyko ES socialinio fondo lėšomis finansuojamo projekto dalyvių susirinkimas. Projekto tikslas – užtikrinti ikimokyklinio ugdymo kokybės gerinimą formuojant naujas kokybės užtikrinimo praktikas, grindžiamas didesniu įsitraukimu, bendruomeniškumu, suinteresuotų šalių sąveika ir socialine partneryste. Projekto vykdytojas: Vilniaus l/d „Jurginėlis“. Projekto partneriai: Vilniaus l/d ,,Pelenė“, ,,Pušynėlis“, ,,Puriena“, specialusis l/d ,,Čiauškutis“, Jonavos r. Bukonių mokykla-daugiafunkcinis centras. Aptarėme numatomas veikimo strategijas, žvalgomojo tyrimo metodologijos gaires. Linkime visiems gero starto ir gerų pasiekimų.

